‘ના, તું જુઠ્ઠું બોલે છે. ગુસ્સો તો આવતો જ હોય. પ્લીઝ ફરગિવ મી. હું ખરેખર બહુ જ દિલગીર છું. અને એમાંય જ્યારે અંતરાએ તે દિવસે મને કહ્યું કે તેં મારા માટે આટલી બધી મહેનત કરી છે. ત્યારે તો હું બહું એક્સાઇટેડ થઈ ગઈ હતી. થતું હતું કે તને હગ કરીને થેંક્સ કહું પણ યુ નો, કેટલા બધા માણસો હાજર હતા ત્યાં...’ ગુલાલ અટકી. નિખિલ મનમાં બોલ્યો, ‘ત્યારે ના વળગી તો કંઈ નહીં અત્યારે તને કોણ રોકે છે? આવ, ગુલાલ આવ અને વળગી પડ મને. હું તરસી રહ્યો છું તને પામવા.’